# **Kriterij za odabir ponude (KOP)**

Kriterij odabira ponude je **ekonomski najpovoljnija ponuda (ENP)**.

Naručitelj će bodovati samo valjane (prihvatljive) ponude, te će primjenu kriterija utvrđivati samo za valjane ponude. Kao najpovoljniju ponudu Naručitelj će odabrati ponudu koja nakon bodovanja ostvari najveći broj bodova, a prethodno je utvrđena valjana.

Kriteriji i relativni ponderi koji se koriste za odabir ekonomski najpovoljnije ponude, te kriteriji po redoslijedu od najvažnijeg do najmanje važnog, u ovom postupku nabave su:

|  |  |  |  |
| --- | --- | --- | --- |
| **Redni broj** | **Kriterij** | **Relativni ponder** | **Maksimalan broj bodova** |
| **1.** | **Cijena ponude (C)** | **80%** | **80** |
| **2.** | **Broj međunarodnih Internet pružatelja usluge u nepokretnoj mreži za pristup prema međunarodnim Internet čvorištima** | **20%** | **20** |
|  | **Maksimalan broj bodova** | **100%** | **100** |

1.

## Cijena ponude (C)

**Za ovaj kriterij Ponuditelj može dobiti najviše 80 bodova**. Ponuda, koja u usporedbi s ostalim ponudama nudi najnižu ukupnu cijenu bez PDV-a, dobiva najviše bodova.

|  |  |
| --- | --- |
| **Cmin****C = ------------- x 80****Cn** | pri čemu je:***C*** *– broj bodova za kriterij* ***Cijena ponude (prilikom izračuna vrijednost pondera zaokružuje se na jednu decimalu)******Cmin*** *–ponuda sa najnižom ukupnom cijenom****Cn*** *– ukupna cijena usporedne ponude* |

**Cijenu ponude (C) svaki Ponuditelj upisuje u Troškovnik.**

Broj međunarodnih Internet pružatelja usluge (P)

Broj međunarodnih Internet pružatelja usluge u nepokretnoj mreži za pristup prema međunarodnim Internet čvorištima.

Kvaliteta pristupne podatkovne mreže definirana je nizom različitih tehničkih i drugih pokazatelja. Naručitelj se odlučio za vrednovanje samo onih elemenata za koje je procijenjeno da su od osobitog značaja za poslovanje naručitelja. Kvaliteta pristupne podatkovne mreže važan je kriterij kojim se vrednuje dostupnost i neprekidnost usluga naručitelja, u prvom redu provjeravanja pravnih subjekata. Radi navedenog, Naručitelj je odredio ovaj ponder kao jedan od kriterija ekonomski najpovoljnije ponude koji se odnosi na kvantitativno izražavanje vrijednosti kojom se vrednuje kvaliteta pristupne mreže pružatelja usluge u smislu jačine i stabilnosti povezanosti pružatelja usluge sa različitim međunarodnim internet pravcima i međunarodnim internet pružateljima usluga. Veći broj međunarodnih internet pružatelja usluge s kojima pružatelj usluge ima ugovoreni zakup kapaciteta za pristup internetu jamstvo je manjeg opterećenja pristupnih vodova, veće sigurnosti i neprekidnosti pružanja usluge, a samim time direktno se odražava na kvalitetu isporuke usluge pristupa internetu.

Vrijednost se dokazuje potvrdama međunarodnih internet pružatelja usluga s kojima Ponuditelj ima ugovoren zakup kapaciteta.

**Za ovaj kriterij Ponuditelj može dobiti najviše 20 bodova**. Ponuditelj koji u svojoj ponudi dostavi veći broj navedenih potvrda, dobiva veći broj bodova prema zadanoj jednadžbi.

|  |  |
| --- | --- |
| **Pn****P = ------------- x 20****Pmax** | pri čemu je:***P*** *– broj bodova za kriterij* ***Broj međunarodnih pružatelja usluga (prilikom izračuna vrijednost pondera zaokružuje se na jednu decimalu)******Pmax*** *– maksimalan broj potvrda koje je jedan od Ponuditelja u svojoj ponudi dostavio****Pn*** *– broj potvrda usporedne ponude* |

Kao dokaz Ponuditelj mora dostaviti potvrde međunarodnih Tier1/Tier2 upstream operatora.

Izračun

Bodovi dobiveni izračunima se zbrajaju = Cijena ponude (c) + Broj međunarodnih Internet pružatelja usluge u nepokretnoj mreži za pristup prema međunarodnim Internet čvorištima (P)

Ekonomski najpovoljnija ponuda je valjana ponuda koja ima najveći broj bodova prema navedenim kriterijima.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako bude zaprimljena samo jedna valjana ponuda ili nakon pregleda i ocjene ponuda preostane samo jedna valjana ponuda, ista može biti odabrana.